****

**PROGRAM RADA PRODUŽENOG BORAVKA**

**Školska 2019/2020. godina**

**Voditelji produženog boravka:**

**Almina Čorbo, magistar pedagogije Sanjin Marić, magistar pedagogije Dželila Genjac-Lilić, bachelor pedagogije**

**PROGRAM RADA PRODUŽENOG BORAVKA U OSNOVNOJ ŠKOLI**

## Ciljevi programa rada i organizacije slobodnog vremena u produženom boravku:

1. omogućiti učeniku život ispunjen različitim sadržajima koji će povoljno uticati na razvoj učenikove cjelokupne osobnosti, te individualnih i jedinstvenih potencijala
2. omogućiti razvoj učenika kao socijalnog bića

## Specifični ciljevi:

1. potpun i harmoničan razvoj učenika
2. važnost isticanja individualnih različitosti (svaki učenik jedinstveno-nastoji mu se omogućiti svestran razvoj svih potencijala)
3. nastoji se omogućiti razvoj svih potencijala učenika
4. koristiti mnogobrojne pristupe učenju, osposobiti učenike za samostalno učenje
5. razvijanje i njegovanje pismenosti (jezička i matematička)
6. razvoj kreativnosti, sposobnosti rješavanja problema
7. pluralizam, poštovanje različitosti i važnosti tolerancije
8. briga o učenicima s posebnim potrebama
9. olakšavanje prijelaza iz nižih u više razrede osnovnog obrazovanja

## Ključna područja razvoja u produženom boravku:

* emotivni, kongitivni, socijalni i psihološki razvoj
* socijalizacija i komunikacija
* razvoj komunikacijskih kompetencija
* utemeljenje osnova matematičke, logičke i naučno-tehonološke pismenosti
* kulturno-umjetničko područje razvoja
* igra, sport i rekreacija
* aktivnosti prema odabiru škole

## Organizacija vremena i prostora:

Realizacija sadržaja produženog boravka zahtjeva fleksibilniju oraganizaciju vremena i prostora i to:

* Pravilan raspored zajedničkih aktivnosti-naglasak je na izboru učenika
* Planiranje rada u grupama, parovima i individualni rad
* Strukturiranje prostora tako da on bude podsticajna sredina za učenike
* Oslobađanje od ustaljenih, šabloniziranih oblika i načina rada
* Angažovanje roditelja u opremanju prostora
* Korištenje stručne literature olakšava proces izbora dječijih aktivnosti:
  1. Psihološko-pedagoška i metodička literatura
  2. Enciklopedije za učenike
  3. Knjige iz oblasti nauke, kulture, umjetnosti i sporta
  4. Zbirke proze i poezije
  5. Zbirke zagonetki, dječijih igara… itd.

## Otvorenost prema informacijama o radu:

Voditelj produženog boravka koji je otvoren za uvođenje inovacija i za lično usavršavanje ima više izgleda za bolje rezultate i veće lično zadovoljstvo. Od voditelja produženog boravka se očekuje da kritički posmatra i procjenjuje svoju praksu, te da na osnovu iskustva raspravlja sa kolegama i drugim stručnjacima.

## Obaveze učitelja-voditelja produženog boravka:

1. organiziranje dnevnih obrazovnih zadataka u skladu s odgojno-obrazovnim potrebama učenika
2. pružanje stručne pomoći i savjetovanje učenika
3. organiziranje slobodnih aktivnosti učenika koje podrazumijeva vođenje slobodnih aktivnosti, upućivanje učenika na aktivnosti, kao i organizaciju rekreativnih i izvanučioničkih aktivnosti, te učešće u kulturnoj djelatnosti škole i zajednice
4. briga za pravilnu prehranu učenika
5. redovna saradnja sa roditeljima i izvještavanje o radu učenika
6. briga za uređenje i funkcioniranje radnog prostora, te izrada potrebnog didaktičkog i ostalog materijala
7. planiranje i programiranje rada produženog boravka (godišnje, mjesečno, dnevno)
8. vođenje evidencije o polaznicima produženog boravka (uspostavljanje evidencije, dnevna evidencija, evidencija saradnje sa roditeljima)
9. organizacija roditeljskih sastanaka
10. saradnja sa učiteljima u redovnoj nastavi (praćenje programa rada učitelja u redovnom odjeljenju s posebnim osvrtom na ciljeve i zadatke, uspostavljanje kontrole nad dnevnim obrazovnim zadaćama i obrazovnim potrebama pojedinog učnika)
11. saradnja sa stručnim saradnicima
12. stručno usavršavanje učitelja
13. izvještavanje, statističko praćenje rezultata i evalucija rezultata rada na polugodištu i na kraju školske godine

## Osim toga realizatori nastave u produženom boravku moraju:

* + imati otvorenost za sadržaje pripreme i proslave značajnih međunarodnih, državnih i lokalnih praznika
  + u saradnji sa učiteljem koji izvodi nastavne sadržaje, pripremati prigodne svečanosti
  + upoznavati učenike sa zanimljivim događajima iz prošlosti i sadašnjosti, što pruža mogućnost za razvoj dječijih emocija, socijalnih osjećanja i pripadnosti zajednici

**Rad u produženom boravku treba da se odvija kroz realizaciju usmjerenih časova, neusmjerenih časova, samostalnog rada i pratećih aktivnosti, koje mogu biti dio neusmjerenih časova ili dio vannastavnih aktivnosti.**

## Objašnjenje upotrijebljenih termina:

Samostalan rad – učenici se uključuju u samostalno učenje i izradu domaće zadaće, sve aktivnosti prati učitelj–voditelj produženog boravka.

Učitelj-voditelj produženog boravka realizira aktivnosti u učenju i rješavanju domaćih zadataka u skladu sa nastavnim programom, sadržajima koje učenik usvaja u razredu koji pohađa u redovnoj nastavi. Učitelj-voditelj odjeljenja aktivnosti planira u skladu sa nastavnim programima i u saradnji sa učiteljem koji realizira nastavu u redovnom odjeljenju. U saradnji sa učiteljem iz redovne nastave, učitelj-voditelj produženog boravka planira i realizira sa učenikom i časove, u okviru samostalnog rada, na kojima učenik treba usvojiti sadržaje u kojima ima prepreke i poteškoće. O napretku/zaostajanju učenika učitelj-voditelj produženog boravka, **je obavezan obavijestiti učitelja koji realizira nastavu u odjeljenju koje učenik redovno pohađa, roditelja tog učenika i o provedenim aktivnostima o dodatnom radu voditi pismenu zabilješku.**

1. Neusmjereni čas – učenici predlažu i biraju aktivnosti, igre, zabavu, razonodu. Zadaća voditelja produženog boravka je da motiviše učenike i omogući im učešće u punom kapacitetu.

1. Usmjereni čas – učenici zadovoljavaju svoje interese i potrebe pod usmjerenim rukovodstvom učitelja-voditelja u sljedećim oblastima:
   * Tjelesni odgoj
   * Kulturno-umjetnički rad
   * Likovno-tehnički rad
   * Zabava
   * Umjetničke i plesne aktivnosti
   * Govorno i pismeno izražavanje

**Raspored aktivnosti u produženom boravku**

Ovaj raspored predviđa strukturu aktivnosti, rada i igre za svaki dan.

Raspored osigurava i učvršćuje navike koje djeca stiču i pomoću kojih se osjećaju opušteno. Raspored treba da je fleksibilan, da bi mogao da udovolji posebnim događajima kao što su izleti, posjete, itd., te da odražava raspoloženje grupe.

## Varijanta A

|  |  |  |
| --- | --- | --- |
| **OD** | **DO** | **AKTIVNOSTI** |
| 7, 30 | 10,50 | Nastava |
| 10, 50 | 11, 00 | Dolazak djece u prostorije produženog  boravka |
| 11, 00 | 11, 45 | Neusmjereni čas |
| 11, 45 | 12, 30 | Ručak |
| 12, 30 | 12, 45 | Odmor |
| 12, 45 | 14,30 | Samostalne aktivnosti |
| 14,30 | 15,30 | Usmjereni čas |
| 15,30 | -- | Odlazak kući |

**Varijanta B**

|  |  |  |
| --- | --- | --- |
| **OD** | **DO** | **AKTIVNOSTI** |
|  | 7,30 | Dolazak djece u prostorije produženog boravka |
| 7,30 | 8,15 | Usmjereni čas |
| 8,15 | 9,45 | Samostalan rad |
| 9,45 | 10,00 | Užina |
| 10,00 | 10,45 | Nausmjereni čas |
| 10,45 | 10,55 | Odlazak djece u učionice |
| 10,55 | 14,20 | Nastava |
| 14,20 | 14,30 | Odlazak djece u prostorije produženog boravka |
| 14,30 | 15,30 | Neusmjereni čas |
| 15,30 | -- | Odlazak kući |

**Ručak za učenike**

U produženom boravku učenici imaju organizovan ručak. Prehrani i higijeni za vrijeme jela neophodno je posvetiti posebnu pažnju. Izrada jelovnika mora da prati zadatke zdrave prehrane. Zadatak nastavnika-voditelja produženog boravka je da razgovara sa učenicima o navikama u ishrani, o tome koja je hrana zdrava za njihov razvoj i o sticanju socijalnih i kulturnih navika.

Kultura ponašanja u dijelu koji se odnosi na ručak za učenike, zadatak je na koje učitelj-voditelj produženog boravka svakodnevno usmjerava učenike:

* Učenici u skladu sa pravilima i organizirano odlaze u prostor predviđen za ručak i užinu u produženom boravku
* Kulturna upotreba pribora za jelo
* Učenici sjede na svojim mjestima dok svi ne završe sa jelom
* Moguća ispomoć učenika u kuhinji u spremanju stolova
* Učenici se organizirano i tiho vraćaju u učionicu
* Omogućiti da to za učenike budu ugodni trenuci opuštanja. Voditelj produženog boravka treba da radi na izgradnji takve atmosfere, sjedeći i jedući zajedno sa djecom i uključujući se sa njima u razgovor.

## Neusmjereni čas

Organizovanje različitih aktivnosti: igra, zabava , razonoda.

Ako učenici izlaze u školsko dvorište, to čine tiho i u koloni, zajedno sa voditeljem produženog boravka.

Voditelj produženog boravka ih usmjerava na pozitivne aktivnosti:

* + Da nauče prihvatiti poraz
  + Da budu usmjereni ka prijateljskim odnosima
  + Pozivanje na upotrebu kulturnih izraza u komunikaciji sa drugima
  + Smanjenje agresivnosti. Podsticanje na samoorganizovanje i zajedničke igre Ako djeca ostaju u učionici moguće su aktivnosti:
  + Igra, razgovor, crtanje, slikanje..
  + Aktivnosti u kojima sudjeluju svi
  + Gledanje TV-a
  + Usvajanje kulturnih načina ponašanja

## Prateće aktivnosti koje se mogu realizirati kao neusmjereni čas

Prateće aktivnosti se realizuju u periodu slobodnog vremena. Prateće aktivnosti su tematski podijeljene u pet grupa:

1. *Mala škola velikih stvari*
2. *Olovka piše srcem*
3. *Šaram-stvaram*
4. *Pjevam, plešem, glumim*
5. *Igra bez granica*

# **Mala škola velikih stvari** je oblast koja obuhvata učenje o socijalnim i kulturnim tekovinama, o ekologiji i ekosistemu naše planete. Uči se o poželjnim i nepoželjnim oblicima ponašanja, o odnosima sa sobom i okruženjem, o načinima komunikacije, o tradiciji i modernizaciji, o obavezama koje imamo i posljedicama neodgovornog ponašanja.

*Šaram – stvaram je oblast likovno – vajarske sekcije. Uz pomoć oblika i boja dolazimo do umjetničkog izražaja.*

**Igra bez granica -** uzrasne i igre koje doprinose motoričkom razvoju, elementarne igre, igre koje doprinose razvoju drugarstva i poboljšanju komunikacije.

**Olovka piše srcem** je oblast koja ima za cilj da pomogne učenicima da savladaju teme propisane školskim planom i programom, ali i da proširi njegovo literarno znanje. Kroz ovu aktivnost učenici će razviti sposobnost usmenog izražavanja, komunikacijske sposobnosti, razvijati sposobnost za emocionalni doživljaj i razumijevanje književnog izražaja, učenje novih termina (bogaćenje rječnika).

**Pjevam, plešem, glumim** je muzičko- dramska sekcija. Ritam, pokret, zvuk, glas su elementi koje će djeca koristiti u malim muzičkim i dramskim radionicama.



**Napomena:** u rasporedu pratećih aktivnosti pominju se video projekcije i prezentacije. Sadržaj ovih projekcija i prezentacija usaglašen je sa odgojno- obrazovnim principima.

